Source: https://www.epi.sk/zz/1975-116
Timestamp: 2019-11-21 13:52:06+00:00

Document:
116/1975 Zb. Vyhláška Slovenského banského úradu o ohlasovaní podzemných a povrchových prác orgánom štátnej bansk... | Aktuálne znenie
Hľadaj v 116/1975 ×
116/1975 Zb.
Vyhláška č. 116/1975 Zb.Vyhláška Slovenského banského úradu o ohlasovaní podzemných a povrchových prác orgánom štátnej banskej správy
Čiastka 26/1975
Platnosť od 16.10.1975 do30.06.1988
Zrušený 89/1988 Zb.
z 20. augusta 1975
o ohlasovaní podzemných a povrchových prác orgánom štátnej banskej správy
Slovenský banský úrad ustanovuje podľa § 8 ods. 2 zákona Slovenskej národnej rady č. 42/1972 Zb. o organizácii a o rozšírení dozoru štátnej banskej správy po dohode so zúčastnenými ústrednými orgánmi štátnej správy Slovenskej socialistickej republiky a Československej socialistickej republiky:
Povinnosť organizácií, ktoré vykonávajú práce uvedené v § 3 a 4 zákona Slovenskej národnej rady č. 42/1972 Zb. (ďalej len „zákon“) a ktoré podliehajú dozoru orgánov štátnej banskej správy podľa tohto zákona, ohlasovať miestne príslušnému obvodnému banskému úradu najmenej 8 dní vopred začatie, prerušenie a ukončenie týchto prác v rozsahu ustanovenom v § 8 ods. 1 zákona sa rozširuje na
a) vrtné práce z povrchu kratšie ako 100 m, ak sa uskutočňujú zariadením poháňaným mechanickou silou,
b) povrchové, najmä prieskumné, dobývacie a zemné práce, ktorých výška alebo hĺbka nepresiahne 5 m,
c) ťažbu pieskov alebo štrkopieskov v korytách vodných tokov a v odstavených ramenách plávajúcimi strojmi a na prípadnú úpravu alebo zušľachťovanie vyťažených surovín,
d) zriaďovanie, prevádzku alebo likvidáciu zariadení na uskladňovanie plynov alebo kvapalín v prírodných horninových štruktúrach (podzemné zásobníky plynov alebo kvapalín), vrátane prieskumných a vrtných prác vykonávaných na tieto účely.
(1) Hlásenie podľa § 8 ods. 1 zákona a § 1 tejto vyhlášky obsahuje
a) názov a adresu organizácie, jej organizačnej zložky, ktorá bude práce vykonávať, a meno vedúceho zodpovedného za vykonanie prác,
b) katastrálne územie s označením miesta (č. parcely), kde sa budú vykonávať práce, a okres,
c) názov, druh a rozsah plánovaných prác,
d) účel prác,
e) druh a typ zariadenia, ktorým sa budú práce vykonávať,
f) dátum začatia a predpokladaného ukončenia, prípadne prerušenia prác,
g) smennosť prevádzky.
(2) K hláseniu sa pripojí situačná mapa s vyznačením miesta a druhu prác.
Organizácie môžu ohlasovať práce hromadne predložením plánu (projektu) týchto prác, jeho časti alebo výpisom z neho doplneným o údaje podľa § 2; inak ohlásia práce na formulári, ktorého vzor je uvedený v prílohe tejto vyhlášky, s pripojením situačnej mapy podľa § 2 ods. 2.
Zmenu v údajoch ohlásených podľa § 2 je organizácia povinná bezodkladne oznámiť príslušnému obvodnému banskému úradu.
Dosiaľ neohlásené práce začaté pred účinnosťou tejto vyhlášky ohlásia organizácie najneskôr do 30 dní od jej účinnosti.
Ustanovenia vyhlášky č. 264/1957 Ú. v. o oznamovaní vyhľadávacích a prieskumných prác štátnej banskej správe, ako aj predpisy o územnom plánovaní a stavebnom poriadku zostávajú nedotknuté.
Príloha vyhlášky č. 116/1975 Zb.
Hlásenie podzemných a povrchových prác

References: § 8
 § 3
 § 8
 § 8
 § 1
 § 2
 § 2
 § 2